

číslo: ...............

**SMERNICA**

o verejnom obstarávaní.

*Úvodné ustanovenie*

Táto smernica je vypracovaná ako interný predpis VO v zmysle zákona 343/2015 Z. z. o verejnom obstarávaní v podstavení štatutárneho zástupcu Slovenskej asociácie športu na školách. Jej hlavným cieľom je vytvoriť rámec pre jednotný, efektívny a hospodárny postup pri zadávaní zákaziek.

**Článok 1**

**Cieľ a účel**

Hlavným cieľom a účelom je stanoviť záväzné postup pre zamestnancov organizácie Slovenskú asociáciu športu na školách (SAŠŠ) pri úkonoch spojených s verejným obstarávaním resp. prieskumom trhu.

**Článok 2**

**Pojmy**

Pre potreby tejto smernice a verejného obstarávania sa rozumie:

**Platným a účinným právnym poriadkom v Slovenskej republike** (ďalej len „právny poriadok“)platné a účinné znenie zákonov a ďalších všeobecne záväzných predpisov v čase vydania tejto smernice, resp.v čase začatia postupu zadávania príslušnej zákazky.

**Záväznými dokumentmi** všetky dokumenty a riadiace akty vydané organizáciou, priamo ukladajúce povinnosti a definujúce zodpovednosti za tieto uložené povinnosti v oblasti zadávania zákaziek(ďalej len„ záväzné dokumenty“).

**Verejnými financiami** sú finančné prostriedky získané z ministerstva školstva, vyššieho územného celku, obce, finančné prostriedky zo zahraničia poskytnuté na základe medzinárodných zmlúv, ktorými je Slovenská republika viazaná, finančné prostriedky z rozpočtov členských štátov Európskej únie a finančné prostriedky z rozpočtov iných štátov ako členských štátov Európskej únie určené na financovanie alebo spolufinancovanie programov Európskej únie.

**Zákazkou** odplatná zmluva alebo objednávka uzavretá medzi organizáciou a príp. ďalšími obstarávateľskými subjektmi na jednej strane a jedným alebo viacerými úspešnými uchádzačmi na strane druhej, ktorej predmetom je dodanie tovaru alebo poskytnutie služby.

**Zadávaním zákazky je** súhrn povinných procesov, ktoré musí organizácia realizovať a ktorého výsledkom je uzavretie zmluvného vzťahu s úspešným dodávateľským subjektom, resp. úspešnými dodávateľskými subjektmi, alebo vystavenie objednávky,(*zákazka vo význame je „prijatá objednávka(tovaru, práce)“).*

**Zadávateľom zákazky** je poverený zamestnanec organizácie vecne zodpovedný za postupy zadávania zákaziek (ďalej len „zadávateľ“). Kontrolu nad jednotlivými zákazkami vykonáva generálny sekretár.

**Finančným limitom** vyjadrenie predpokladanej hodnoty zákazky bez dane z pridanej hodnoty, ktoré určuje povinnosť postupovať pri zadávaní zákazky podľa platného a účinného právneho poriadku, resp. záväzných dokumentov. Finančné limity určené pre povinné uplatňovanie pravidiel a postupov verejného obstarávania vydáva v rámci svojej pôsobnosti Úrad pre verejné obstarávanie Slovenskej republiky (ďalej len„ ÚVO“) všeobecne záväzným predpisom v súlade s právom Európskej únie.

**Predpokladanou hodnotou zákazky (PHZ) je** plánovaná hodnota zákazky určená podľa pravidiel jej výpočtu uvedených v právnom poriadku a v záväzných dokumentoch§6 ZVO.

**Hospodárskym subjektom je** fyzická osoba, právnická osoba alebo skupina takýchto osôb, ktorá na trhu dodáva tovar, uskutočňuje stavebné práce alebo poskytuje službu.

**Záujemcom o zákazku je** hospodársky subjekt, ktorý má záujem o účasť na zadávaní zákazky.

**Uchádzačom o zákazku je** hospodársky subjekt ,ktorý v príslušnom postupe zadávania zákazky predložil ponuku.

**Účastníkom je** každý, kto má záujem zúčastniť sa súťaže návrhov vyhlásenej objednávateľom.

**Dodávateľom** je fyzická osoba, právnická osoba alebo skupina takýchto osôb, ktorá na základe uzavretej zmluvy poskytuje plnenie pre objednávateľa dodávateľským spôsobom.

**Subdodávateľom je** hospodársky subjekt, ktorý uzavrel alebo uzavrie zmluvu s úspešným uchádzačom o zákazku zadávanú organizáciou na plnenie určitej časti zákazky alebo koncesie. Zadávateľ určuje pravidlá na zmenu subdodávateľov, ktoré sa stanú súčasťou zmluvy.

**Písomnou formou je** akékoľvek vyjadrenie pozostávajúce zo slova lebo čísiel, ktoré možno čítať, reprodukovať a následne odovzdať ďalej vrátane informácií prenášaných a uchovávaných elektronickými prostriedkami.

**Elektronickými prostriedkami sú** elektronické nástroje a elektronické zariadenia na spracovanie údajov vrátane digitálnej kompresie a uchovávanie údajov, ktoré sú prenášané, posielané a prijímané povedení, rádiovými vlnami, optickými prostriedkami alebo inými elektromagnetickými prostriedkami.

**Konfliktom záujmov je** situácia, kedy z dôvodov osobných alebo iných obdobných vzťahov zainteresovanej osoby, ktorá môže ovplyvniť priebeh alebo výsledok zadávania zákazky. Za osobné alebo obdobné vzťahy sa považujú najmä rodinná spriaznenosť, citová spriaznenosť, politická spriaznenosť a ekonomický, finančný alebo akýkoľvek iný záujem s verejným záujmom nesúvisiaci, osobný záujem zdieľaný so záujemcom, resp. uchádzačom o príslušnú zákazku, ktorý možno považovať za ohrozenie nestrannosti a nezávislosti zainteresovanej osoby v súvislosti so zadávaním zákazky. Konflikt záujmov vzniká, keď osoba dostane príležitosť uprednostniť svoje súkromné záujmy pred svojimi povinnosťami vyplývajúcimi z akéhokoľvek právneho vzťahu k organizácii.

**Zainteresovanou osobou** je najmä zamestnanec organizácie, resp. akákoľvek iná osoba, ktorásapodieľanaprípravealeborealizáciizadávaniazákazkyaleboináosoba, ktorá poskytuje organizácii podpornú činnosť pri zadávaní zákazky a ktorá sa podieľa, na príprave alebo realizácii zadávania zákazky, resp. takáto osoba, ktorá sa priamo nepodieľa na príprave alebo realizácii zadávania zákazky, ale má právo rozhodovať o výsledku a zrušení zákazky (štatutárny orgán organizácie).

**Bežne dostupnými tovarmi, stavebnými prácami alebo službami na trhu sú** tovary, stavebné práce alebo služby, ktoré nie sú vyrábané, dodávané, uskutočňované alebo poskytované na základe špecifických a predaný prípad jedinečných požiadaviek, sú ponúkané v podobe, v ktorej sú bez väčších úprav ich vlastností alebo prvkov aj dodané, uskutočnené alebo poskytnuté a zároveň, sú spravidla v podobe, v akej sú dodávané, uskutočňované alebo poskytované pre organizáciu, dodávané, uskutočňované alebo poskytované aj pre spotrebiteľov a iné osoby na trhu; sú to najmä tovary, stavebné práce alebo služby určené na uspokojenie bežných prevádzkových potrieb organizácie resp. najmä tovary a služby spotrebného charakteru.

**Testom bežnej dostupnosti je** formalizovaný postup zadávateľa zákazky, ktorým sa na základe odôvodnenia potvrdzuje alebo vylučuje bežná dostupnosť predmetu zákazky na relevantnom trhu, uskutočňovaný zásadne pred zvolením postupu zadávania zákazky v nadväznosti na určenú predpokladanú hodnotu zákazky najmä pri podlimitných a nadlimitných zákazkách.

**Prieskumom trhu je** získavanie všetkých dostupných informácií o cenách pre potreby určenia predpokladanej hodnoty.

**Opisom predmetu zákazky je** vymedzenie technických parametrov predmetu zákazky, ktoré sú podstatné pre zabezpečenie účelu, na ktorý má predmet zákazky slúžiť.

**Ponukou je** časť predloženej ponuky, ktorá neobsahuje doklady preukazujúce splnenie podmienok účasti.

**Referenciou je** informačná povinnosť organizácie spočívajúca v hodnotení plnenia zmluvy podľa pravidiel uvedených v zákone o verejnom obstarávaní a v tejto smernici.

**Článok 3**

**Finančné limity**

1. **Zákon definuje nasledovné kategórie zákaziek, pokiaľ ide o ich predpokladanú hodnotu z pohľadu finančného limitu, SAŠŠ sa týkajú tieto:**
	1. **zákazka s nízkou hodnotou podľa Prílohy č. 1 tejto Smernice, nad 5.000 € do 100.000 € tovar, nad 5.000 € do 143.000 € potraviny a nad 5.000 € do 550.000 € služby.**
	2. **zákazka s hodnotu nižšou ako 5.000€ v zmysle § 1, ods.14 zákona 343/2015 Z. z.**
2. **Finančné limity sú uvedené bez sadzby DPH.**
3. **Pri oboch zákazkách organizácia vykonáva test bežnej dostupnosti príloha č.3 tejto smernice.**

**Článok 4**

**Postup pri zákazkách s hodnotou nižšou ako 5.000€**

1. **Na zadávanie zákaziek uvedených v § 1 ods. 2 až 13 zákona 343/2015 Z.z. sa nepoužijú postupy verejného obstarávania.**
2. **Postupy verejného obstarávania sa nepoužijú ani na zadávanie zákaziek, ktorých predpokladaná hodnota je nižšia ako 5.000€ bez DPH v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok (§1, ods. 14 zákona). To znamená, ak súčet predpokladaných hodnôt zákaziek rovnakých druhov tovarov, služieb alebo stavebných prác bez DPH v priebehu kalendárneho roka alebo počas trvania zmluvy, ak sa zmluva uzatvára na dlhšie obdobie ako 1 rok je nižší ako 5000€.**

***Za sledovanie čerpania finančných limitov organizácie je zodpovedný pracovník ekonomického oddelenia, ktorý zabezpečuje účtovanie daňových dokladov, tak, aby nedošlo k prečerpaniu finančného limitu.***

***(je možné zvoliť bod 2, vtedy vymažte body 3 a 4, alebo sa využijú body 3 a 4 a vymaže sa bod 2, je na rozhodnutí štatutárneho orgánu)***

1. **Pri obstarávaní zákaziek s hodnotou od 0,01€ do 999,99€ je zamestnanec organizácie povinní zabezpečiť nákup v najbližšej obchodnej sieti alebo prostredníctvom internetu cez webovú stránku dodávateľa (e.shop) s prihliadnutím na dodržanie zásady hospodárnosti a efektívnosti vynaložených prostriedkov na obstaranie tovarov, služieb, potravín a stavebných prác za predpokladu, že tento nákup rovnakého druhu počas kalendárneho roka nepresiahne hodnotu 5000€ za všetky nákupy.**
2. **Pri obstarávaní zákaziek s hodnotou od 1.000€ do 5.000€ je zamestnanec poverený generálnym sekretárom povinný zrealizovať telefonický, mailový alebo internetový cenový prieskum minimálne u troch dodávateľov a spracovať o ňom zápis podľa Prílohy č. 2. Cenový prieskum spolu s objednávkou bude predložený na schválenie generálnemu sekretárovi organizácie.**
3. **Zamestnanec, ktorý realizoval zákazku v zmysle bodu 3. tohto článku, je povinný do piatich pracovných dní (od zrealizovania zákazky) odovzdať ekonomickému oddeleniu hlásenie o zrealizovanej zákazke podľa § 10ods. 10**[[1]](#footnote-1)**, zákona 343/2015 Z.z., aby toto mohlo včas zrealizovať štvrťročné hlásenie.**
4. **Ak počas roka finančný limit na rovnaký premet zákazky prekročí sumu 4.999,99€ je treba postupovať v zmysle článku 6 podľa toho, ktorý postup podľa Prílohy č. 1 tejto Smernice je vhodné použiť.**

**Článok 5**

**Prieskum trhu pre potreby určenia predpokladanej hodnoty zákazky**

1. **Pri zákazkách ktorých hodnota môže byť vyššia ako 4.999,99€v priebehu kalendárneho roka alebo počas platnosti zmluvy, alebo ak sa zmluva uzatvára na dlhšie obdobie ako jeden kalendárny rok, organizácia postupuje tak, že zodpovedný zamestnanec poverený generálnym sekretárom zrealizuje prieskum trhu, ktorého výsledkom by mali byť minimálne 3 cenové ponuky. Cenový prieskum bude vyhodnotený na predpísanom tlačive podľa Prílohy č. 2 tejto smernice. Cenový prieskum bude predložený na schválenie generálnemu sekretárovi organizácie.**
2. **Cenové ponuky do prieskumu trhu je možné získať mailom, internetovým prieskumom trhu, poštou, alebo iným spôsobom, ktorý zaručí možnosť uchovať dokumentáciu po dobu predpísanú zákonom.**
3. **Po zrealizovaní prieskumu trhu sa z doručených ponúk vyhotoví zápis o určení predpokladanej hodnoty zákazky – Príloha č.2 tejto smernice. Pri vyhodnotení sa zohľadnia aj plnenia na rovnaký predmet zákazky z predchádzajúceho obdobia roka.**
4. **Ak sa nepodarí získať aspoň tri ponuky, je zamestnanec povinný odôvodniť v zápise Príloha č. 2 tejto Smernice, prečo nebolo možné získať tri ponuky na určenie PHZ a priložiť napríklad doklad o výhradnom zastúpení alebo dôkazy, že bolo oslovených viac dodávateľov a tí neprejavili záujem predložiť cenovú ponuku.**

**Článok 6**

**Postup pri zákazkách s nízkou hodnotou §117 zákona o verejnom obstaraní**

1. **Tento článok smernice sa týka obstarávania zákaziek s finančným limitom uvedeným v Prílohe č. 1 tejto smernice.**
2. **Finančné prostriedky organizácie na danú zákazku musia byť vynaložené efektívne, hospodárne a účelne, a zároveň musia byť vynaložené náklady primerané kvalite a cene obstarávanej zákazke.**
3. Postupuje sa podľa článku 5. „Prieskum trhu“
4. **Zamestnanec, ktorý realizoval zákazku v zmysle tohto článku, je povinný do piatich pracovných dní po ukončení a podpísaní prieskumu trhu odovzdať ekonomickému oddeleniu hlásenie o zrealizovanej zákazke podľa § 117 ods.3, zákona 343/2015 Z.z. v rozsahu týchto údajov:**
	1. identifikáciu dodávateľa
	2. hodnotu zákazky,
	3. predmet zákazky,

**(aby toto mohlo včas zrealizovať štvrťročné hlásenie v zmysle zákona.)**

**Článok 7**

**Zverejňovanie**

1. **Za zverejňovanie štvrťročných hlásení a zmlúv v zmysle zákona je zodpovedný poverený zamestnanec organizácie.**
2. **Štvrťročné hlásenia sa zverejňujú do 30 dní po skončení štvrťroka v rozsahu v zmysle:**
	1. **§10 ods. 10 zákona (**o zmluvách/objednávkach so zmluvnými cenami vyššími ako 1. 000 €, ktoré uzavreli za obdobie kalendárneho štvrťroka),
	2. **§111 ods. 2 (zákazky realizované cez EKS s cenami vyššími ako 5.000€ za obdobie kalendárneho štvrťroka),**
	3. **§ 117 ods.3 zákona (zákazky s nízkou hodnotu s cenami vyššími ako 5.000€ za obdobie kalendárneho štvrťroka).**
	4. **pri štvrťročných hláseniach sa musia zohľadniť aj predchádzajúce plnenia nižšie ako 5000€, ak ich kumulatívna hodnota vo vykazovanom štvrťroku presiahne zákonom stanovenú výšku.**
	5. **referencie sa zverejňujú v zmysle zákona a podľa typu zákazky, ku ktorej sa referencia vyhotovuje,**
	6. **za podklady k referenciám je zodpovedný zamestnanec organizácie, ktorý požadoval realizovanie verejného obstarávania,**
	7. **za zverejnenie referencie je zodpovedný ten, kto zákazku realizoval.**

**Článok 8**

**Záverečné ustanovenia**

1. **Táto smernica je záväzná pre všetkých zamestnancov organizácie. Po jej vydaní a oboznámení sa s ňou sú všetci zamestnanci povinní ju dodržiavať.**
2. **Táto smernica je k dispozícii na** [www.sass.sk](http://www.sass.sk) **/ smernice, na nahliadnutie.**
3. **Táto smernica nadobúda účinnosť schválením Predsedníctva SAŠŠ dňa 29.5.2020, kedy nadobúda platnosť. Vydaním tejto Smernice sa rušia všetky doterajšie interné normy, bez ohľadu na ich formu, ktoré upravovali postup zamestnancov organizácie pri realizácii činností a úkonov súvisiacich s verejným obstarávaním.**
4. **Neoddeliteľnou súčasťou Smernice sú 3 prílohy.**

**V Liptovskom Mikuláši, dňa 29.5.2020**

**PaedDr. Marian Majzlík**

**predseda SAŠŠ / štatutár**

**Prílohy:**

**Príloha č. 1 Zákazka s nízkou hodnotou**

**Príloha č. 2 Vyhodnotenie cenového prieskumu**

**Príloha č. 3 Test bežnej dostupnosti**

**Príloha č. 1**

**Finančné limity**

|  |  |  |
| --- | --- | --- |
| **Zákazka s nízkou hodnotou** |  |  |
|  |  |  |  |
| **Predmet** | **finančný limit v EUR bez DPH – Civilná zákazka** |
| verejný obstarávateľ podľa §7 ods. 1, písm. b) – e) | Postup |
| Tovar (okrem potravín) | **≥ 5 000€ <70 000€** | Postup podľa § 117 zákonaalebo § 109 až § 111, ak ide o bežne dostupné tovary alebo služby |
| Potraviny | **≥ 5 000€ < 221 000€** |
| Služba | **≥ 5.000€ <70 000€** |
| Služba uvedená v prílohe č. 1zákona | **≥ 5 000€ <260 000€** |
| Stavebné práce | **≥ 5000€ <180 000€** | Postup podľa § 117 |

**Príloha č. 2**

**Vyhodnotenie cenového prieskumu**

**identifikácia organizácie**

**Vyhodnotenie cenového prieskumu**

**na určenie predpokladanej hodnoty zákazky(PHZ)**

**a postupu verejného obstarávania**

1. **Identifikácia verejného obstarávateľa:**

celý názov:

IČO:

1. **Predmet/názov zákazky:**
2. **Druh zákazky:**

*Tovar, služba, stavebné práce, potraviny*

1. **Spoločný slovník obstarávanie(CPV):**

Hlavný slovník CPV:

**Spôsob určenia PHZ:**

Verejný obstarávateľ v zmysle §6 ods. 1 zákona č. 343/2015 Z. z. o verejnom obstarávaní a o zmene a doplnení niektorých  zákonov (ďalej aj ako ZVO) určil predpokladanú hodnotu zákazky na základe realizovaného prieskumu trhu oslovením nižšie uvedených záujemcov.

1. **Podklady preukazujúce určenie PHZ:**

| **Oslovení dodávatelia** | **Dátum a čas odoslania pozvánky** | **Dátum a čas doručenia ponuky** | **Cena za predmet zákazky bez DPH** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

**7. Vyhodnotenie:**

| **P.Č** | **Obchodné meno**  | **Dostupnosť tovaru/služby (vzdialenosť)...poštovné alebo cestovné náklady** | **Cena zákazky** | **Poradie ponuky** |
| --- | --- | --- | --- | --- |
| *1* |  |  |  |  |
| *2* |  |  |  |  |
| *3* |  |  |  |  |

Verejný obstarávateľ pri hodnotení ponúk postupoval výlučne podľa objednávky. Na základe vyhodnotenia (tabuľka) určil za úspešnú ponuku uchádzača ,....................................... S uvedeným uchádzačom hodnotiteľ odporúča uplatniť zmluvu/objednávku.

1. **Výsledná PHZ určená podľa  §6 zákona č. 343/2015 Z. z. ZVO a Smernice X/2019:**

  Cena 1+Cena 2+Cena3 = Cena celkom/počet cien = výsledná PHZ bez DPH

1. **Posúdenie bežnej dostupnosti na trhu:**

je/  nie je bežne dostupný na trhu (viď. príloha Test bežnej dostupnosti)

1. **Zvolený postup verejného obstarávania na základe PHZ a testu bežnej dostupnosti na trhu:**

Zákazka s nízkou hodnotou (§117 ZVO).

V .................................., dňa .......................................

Spracoval:  .................................................................

Podpis: .......................................................................

####  Príloha č. 3

#### Test bežnej dostupnosti

Druh zákazky: ............................................................................................................................

Predpokladaná hodnota zákazky: .............................................................................................

 Nižšie uvedené podmienky uvedené v ustanovení § 2 ods. 5 písm. o) ZVO sú vymedzené kumulatívnym spôsobom a pri „teste bežnej dostupnosti“ musí byť naplnená každá z uvedených podmienok:

|  |  |  |
| --- | --- | --- |
|  Tovary, stavebné práce alebo služby na trhu | Áno | Nie |
| 1 | nie sú vyrábané, dodávané, uskutočňované alebo poskytované na základe špecifických a pre daný prípad jedinečných požiadaviek |   |   |
| 2 | sú ponúkané v podobe, v ktorej sú bez väčších úprav ich vlastností alebo prvkov aj dodané, uskutočnené alebo poskytnuté a zároveň – t. j. neboli špecifikované jedinečné požiadavky |   |   |
| 3 | sú spravidla v podobe, v akej sú dodávané, uskutočňované alebo poskytované pre verejného obstarávateľa a obstarávateľa, dodávané, uskutočňované alebo poskytované aj pre spotrebiteľov a iné osoby na trhu – t. j. nebolo potrebné ich upraviť (ich vlastnosti, podobu) |   |   |

V prípade, ak sú odpovede na otázky č. 1 – 3 ÁNO, je možné uviesť, že predmet zákazky je v danom čase bežne dostupný na trhu.

Nižšie uvedené podmienky uvedené v ustanovení § 2 ods. 6 a 7 ZVO stanovujú podporné pravidlo, ktoré by malo uľahčiť správnu kategorizáciu vo vzťahu k bežnej dostupnosti na trhu:

|  |  |  |
| --- | --- | --- |
| Tovary, stavebné práce alebo služby na trhu | Áno | Nie |
| 4 | sú určené na uspokojenie bežných prevádzkových potrieb |   |   |
| 5 | sú spotrebného charakteru |   |   |

V prípade, ak sú odpovede na otázky č. 4 – 5 ÁNO, je pravdepodobné, že predmet zákazky je v danom čase bežne dostupný na trhu.

Prijímateľ berie na vedomie, že uvedenie nepravdivých informácií v tomto vyhlásení je možné považovať za podstatné porušenie Zmluvy o poskytnutí nenávratného finančného príspevku.

|  |  |  |
| --- | --- | --- |
| Záver\*: | Bežne dostupný/á tovar, služba alebo stavebná práca | Nie bežne dostupný/á tovar, služba alebo stavebná práca |

\*Nehodiace sa preškrtnite.

Prijímateľ uvedie konkrétne dôvody, na základe ktorých formuloval svoje odpovede k podmienkam č. 1 až 3 vo vzťahu k danému predmetu zákazky.

|  |
| --- |
| Odôvodnenie: |

1. Ak to nevylučujú osobitné predpisy,[**32b)**](http://www.epi.sk/zz/2015-343#f4979252) verejný obstarávateľ a obstarávateľ sú povinní do 30 dní po skončení kalendárneho štvrťroka uverejniť v profile súhrnnú správu o zmluvách so zmluvnými cenami vyššími ako 1 000 eur, ktoré uzavreli za obdobie kalendárneho štvrťroka a na ktoré sa podľa § 1 ods. 2 až 14 nevzťahuje tento zákon. Verejný obstarávateľ a obstarávateľ v súhrnnej správe za každú takúto zákazku uvedú najmä hodnotu zákazky, predmet zákazky, identifikáciu zmluvnej strany, s ktorou bola zmluva uzatvorená, a ustanovenie § 1 ods. 2 až 14, na základe ktorého bola zmluva uzavretá. Verejný obstarávateľ a obstarávateľ nie sú povinní v súhrnnej správe podľa prvej vety uviesť zmluvy, ktoré boli zverejnené v Centrálnom registri zmlúv. [↑](#footnote-ref-1)